વધુ ઊંડા ઊતરતાં એ પણ સમજાય કે અનાગત કોઈ ભવિષ્યમાં આજની જે ઘટના ખુદ આપણા માટે ખાસ મહત્ત્વની નથી હોવાની તેવી બાબતે પણ આપણે કેવા આકળ વિકળ થઈ ઉધામા નાખીએ છીએ, વિચલિત થઈ જઈએ છીએ! પરંતુ લાબા સમયના પરિપ્રેક્ષ્યમાં જો એ ઘટના આવડો મોટો (અંતતઃ કદાચ ખોટો પણ) પ્રત્યાઘાત જીરવવાને લાયક ન હોય તો શા માટે આટલા બધા વિકલ્પોથી મનને ભરી દે? શાંતપણે સહજપણે વિચારીને પ્રત્યાઘાત આપીએ; પ્રતિક્રિયા કરીએ તો પ્રતિક્રિયાની એ ક્ષણ આપણા માટે સ્વસ્થ અને શાંત હશે જ. તદુપરાંત ત્યાર પછીની આવનારી પળો પણ તેટલી જ સ્વસ્થ અને શાંત નીવડશે એ નિઃશંક છે.